High Hopes

„High Hopes“ je jedenásta a zároveň posledná skladba z albumu The Division Bell od anglickej rockovej skupiny Pink Floyd. Zložil ju David Gilmour a text napísali Gilmour a Gilmourova manželka, Polly Samson. Text piesne hovorí o tom, čo môže človek v živote stratiť a tiež získať, pričom je napísaný z Gilmourového autobiografického pohľadu. Ako Gilmour povedal, skladba je o jeho začiatkoch a o tom, ako opustil svoje rodné mesto a o jeho prvých dňoch v skupine Pink Floyd.Live verzie sú nahrané na albumoch Pulse, Remember That Night a Live in Gdańsk.

Finálne dvojveršie skladby ("The endless river/Forever and ever")http://1037theloon.com/pink-floyd-set-to-release-new-album-this-fall/ pripomína linku z druhého singlu skupiny „See Emily Play“ z roku 1967 ("Float down a river forever and ever") a takisto inšpirovalo názov ich posledného štúdiového albumu The Endless River vydaného v roku 2014.

Kompozícia
Väčšina skladby je zložená v tónine C mol a obsahuje zvuk kostolného zvonu, ktorý zvoní počas celej skladby, okrem krátkej sekcie uprostred, kde skladba prechádza do tóniny E mol počas gitarového sóla. Potom, ako končí zvonenie, začína telefónny hovor medzi manažérom skupiny Steve O’Rourkom a Gilmourovým synom, ktorý uzatvára album.

Zoznam skladieb
CD singel
 „High Hopes“ — 7:57
 „Marooned“ — 5:31

CD maxi
 „High Hopes“ (radio edit) — 5:16
 „Keep Talking“ (radio edit) — 4:55
 „One of These Days“ (live) — 6:57

Zostava a personál
David Gilmour - hlavný spev a sprievodný spev, klasická, basová a lap steel gitara (bezpražcová)
Richard Wright - Kurzweil syntetizátory
Nick Mason - bicie, kostolný zvon, perkusie
Jon Carin - klavír
Michael Kamen - inštrumentácie
Edward Shearmur - inštrumentácie
Charlie Gilmour - hlas
Steve O’Rourke - hlas

Pozície v rebríčkoch
Rebríček (1994)VrcholovépozicieFrancúzsko (SNEP)"High Hopes", French Singles Chart Lescharts.com (Retrieved January 22, 2008)4Spojené kráľovstvo (UK Singles Chart)"High Hopes", UK Singles Chart Chartstats.com (Retrieved January 30, 2009)26USA (Album Rock Tracks)Billboard [ Allmusic.com] (Retrieved January 30, 2009)7Kanada (Canadian Hot 100)44

Referencie

Zdroj

Kategória:Single z 1994
Kategória:Piesne skupiny Pink Floyd
Kategória:Rockové balady